open-index/open-wikipedia-markdown huggingface dataset:
Harmonia (musiikki)

**Harmonia** ( = ’yhteen liittäminen’) on useiden yhtä aikaa soivien erikorkuisten äänien eli sointujen käyttämistä musiikissa. Jos melodiaa pidetään ”horisontaalisena”, harmonia voidaan hahmottaa musiikin ”vertikaaliseksi” aspektiksi,. Usein harmonia syntyy kontrapunktin ja polyfonian seurauksena.

Länsimainen taidemusiikki noudatti johdonmukaisesti sääntöjä musiikin harmonisuudesta barokista aina romantiikan aikakauden loppupuolelle asti. Näiden sääntöjen mukaan vain tiettyjen sointujen ja intervallien käyttö oli musiikissa sallittua. Tätä harmonian perinnettä nimitetään yleisesti tonaalisuudeksi. 

Tonaalisessa harmoniassa, jota kutsutaan myös funktionaaliseksi harmoniaksi, soinnut suhteutetaan sävellajin perussointuun. Jännitteisyyden mukaan (levollisesta jännitteisimpään) soinnut voivat olla joko toonika- (sointuasteet I & III & VI), subdominantti- (II & IV) tai dominanttitehoisia (V & VII). Näitä sointuasteita yhdistellään usein tietyssä järjestyksessä, esimerkiksi toonika-subdominantti-dominantti, jolloin puhutaan kadenssista. Tavallisimpiin kadensseihin törmää lukemattomissa kappaleissa. Harmoninen tai soinnullinen ajattelu vaikuttaa useimmiten edellä mainitun aikakauden sävellysten taustalla, vaikka kyse olisi esimerkiksi vain yksiäänisestä sävellyksestä. Myös pop- ja rockmusiikki on harmonisilta perusperiaatteiltansa usein tonaalista. Myöhäisromantiikan aikakauden (1900-luvun alkupuolelle saakka) jälkeen monet säveltäjät ovat pyrkineet luomaan musiikkiinsa uudenlaista ei-tonaalista harmoniaa.

Modaalinen harmonia on harmonian laji, jossa soinnuilla ei ole edellä mainitun kaltaista jännitteisyyttä, vaan niitä voidaan järjestellä peräkkäin hyvinkin vapaasti, kunhan soinnut ja melodia säilyttävät suhteen toisiinsa eli melodioiden noudattelemat asteikot ovat sidoksissa harmoniaan. Modaalinen harmonia kukoisti keskiajalla ja renessanssin aikana länsimaisessa taidemusiikissa, ja sitä tavataan lukuisten maiden kansanmusiikkityyleissä. Lisäksi 1900-luvulla säveltäjät etsivät uusia harmonian käsittelyn keinoja ja käyttivät sävellystensä pohjana modaalista ajattelua.

Sellaista harmoniaa, joka ei ole tonaalista eikä modaalista, on tuotettu historian kuluessa (esimerkiksi myöhäisrenessanssi, 1900-luvun dodekafonia ja serialismi) lukuisilla eri sävellystavoilla. Tällöin sointuanalyysi on hyvin vaikeaa, ja voidaan sanoa, että harmonia on kromaattista. Kromaattisella harmonialla tarkoitetaan sitä, että länsimaisen säveljärjestelmän kaikkia 12 ääntä käytetään melko vapaasti niin, että harmoniasta on vaikea löytää varsinaisia säännönmukaisuuksia. Nykymusiikissa voi törmätä myös kappaleisiin, joissa eri harmonisia ajattelutapoja käytetään saman kappaleen sisällä.

*Harmoniaoppi* eli *sointuoppi* on oppi soinnuista, niiden käytöstä ja musiikin harmonisista tapahtumista. Harmoniaoppi on musiikinteorian osa, joka jakautuu sointuoppiin ja soinnutusoppiin. Se voi olla joko teoreettista tai käytännöllistä. Teoreettisen perustan harmoniaopille muodostaa näkemys konsonanssista ja dissonanssista.

## Lähteet

## Aiheesta muualla
Tomas Gustafson

**Tomas Gustafson** (s. 28. joulukuuta 1959 Katrineholm, Ruotsi) on ruotsalainen pikaluistelija.

Gustafsonin uran parhaat vuodet ajoittuivat 1980-luvulle, jolloin hän oli maailman kärkikastia. Urallaan Gustafson voitti kaksi nuorten maailmanmestaruutta, neljä olympiamitalia (kolme kultaa) ja neljä mitalia EM-kisoista (kultaa vuosina 1982 ja 1988) sekä yleisluistelun MM-hopeaa.

Lake Placidin olympialaisissa 1980 Gustafson sijoittui 1&nbsp;500 metrillä seitsemänneksi. Sarajevon olympialaisissa 1984 hän voitti 5&nbsp;000 metrillä kultaa 0,02 sekunnin erolla Neuvostoliiton Igor Malkoviin ja saavutti 10&nbsp;000 metrillä hopeaa hävittyään Malkoville 0,05 sekuntia. Calgaryn olympialaisissa 1988 Gustafson voitti kultaa 5&nbsp;000 metrillä 0,35 sekunnin erolla alankomaalaiseen Leo Visseriin ja 10&nbsp;000 metrillä maailmanennätysajalla 13.48,20 ja lähes kahdeksan sekunnin erolla Itävallan Michael Hadschieffiin.

Uransa jälkeen hän toiminut Ruotsin olympiakomitean varapuheenjohtajana.

## Lähteet
Duuri

**Duuri** on länsimaisessa musiikissa hyvin yleiseen diatoniseen asteikkoon perustuva sävellaji. Duurisävelmä mielletään iloiseksi sävelmäksi. Duuria vastaava kirkkosävellaji on *[[jooninen]]*. Duurin vastakohta on surumielinen molli.

## Rakenne

Duurissa on seitsemän säveltä, joiden väliset korkeuserot sävelaskelin ilmaistuina ovat 1–1–½–1–1–1–½. Solmisaatiossa niihin viitataan tavuilla do, re, mi, fa, sol (tai so), la ja si (tai ti).

Duurikolmisoinnussa on pohjasävel, suuri terssi ja kvintti. Sellaisen muodostavat esimerkiksi sävelet c, e ja g. Jokaisessa puhtaasti viritetyssä duurikolmisoinnussa sävelten taajuuksien suhteet ovat 4 : 5 : 6. Duuriasteikossa esiintyy kolme duurikolmisointia, joiden pohjasävelinä ovat asteikon ensimmäinen, neljäs ja viides sävel eli toonika, subdominantti ja dominantti (do, fa ja sol). Näissä esiintyvät kaikki asteikon sävelet. Jos ne kaikki viritetään puhtaasti, saadaan duuriasteikon sävelten taajuuksien suhteiksi ovat 24 : 27 : 30 : 32 : 36 : 40 : 45 : 48, tai supistettuna

 1 : 9/8 (= 1,125) : 5/4 (= 1,25) : 4/3 (≈ 1,333) : 3/2 (= 1,5) : 5/3 (≈ 1,667) : 15/8 (= 1,875) : 2

Jos soitin viritetään niin, että yksi sävellaji soi täysin puhtaasti, poikkeavat kuitenkin muut sävellajit puhtaasta huomattavan paljon. Tämän vuoksi on otettu käyttöön tasaviritysjärjestelmä, jossa puoliaskeleen päässä olevien sävelten taajuuksien suhde on aina 1 : \sqrt[12]{2}. Silloin jokaisen duuriasteikon sävelten taajuuksien suhteet poikkeavat puhtaista vain hieman ja ovat seuraavat:

 1 : \sqrt[12]{2}^2 (≈ 1,1225) : \sqrt[12]{2}^4 (≈ 1,2599) : \sqrt[12]{2}^5 (≈ 1,3348) : \sqrt[12]{2}^7 (≈ 1,4983) : \sqrt[12]{2}^9 (≈ 1,6818) : \sqrt[12]{2}^{11} (≈ 1,8877) : 2. 

## Duurisävellajit

Nuottikirjoituksessa kirjoitetaan duurissa etumerkintä viivaston alkuun aina luonnollisen duurin mukaisesti. Harmonisessa ja ylöspäisessä melodisessa duurissa esiintyvät, luonnollisesta duurista poikkeavat sävelet osoitetaan välittömästi nuotin eteen sijoitetulla korotus- tai palautusmerkillä, joka on voimassa seuraavaan tahtiviivaan saakka, ellei sitä jo aikaisemmin kumota toisella etumerkillä.

Eri duurisävellajit etumerkintöineen, niissä esiintyvät sävelet ja niiden rinnakkais­sävellajit ovat seuraavat:

## Huomautukset

## Lähteet
Panssarikauhu

**Panssarikauhu** (alun perin **panssarinkauhu**) (, viralliselta nimeltään *Raketenpanzerbüchse*, lyhennettynä *RPzB*), on saksalaisten toisessa maailmansodassa kehittämä 88 millimetrin uudelleenladattava sinko. Olalta laukaistavaa asetta kutsuttiin joukkojen keskuudessa myös nimellä *Ofenrohr* (savupiippu). 

Saksalaiset alkoivat kehitellä uudentyyppistä asetta panssarintorjuntakiväärin korvaajaksi alkuvuodesta 1943 Tunisiassa sotasaaliiksi saamiensa yhdysvaltalaisten kuudenkymmenen millimetrin M1A1-sinkojen pohjalta. 

Toisin kuin lyhytkantoinen ja kertakäyttöinen panssarinyrkki, raskaampi panssarikauhu oli uudelleenladattava, ja ammuksen huomattavasti suurempi lähtönopeus teki aseen tehokkaaksi jopa sadan metrin päästä. Ensimmäinen malli **RPzB 43** oli 164 cm pitkä ja painoi tyhjänä noin 9,25 kiloa. Sitä seurasi lokakuussa 1943 **RPzB 54**, joka oli varustettu käyttäjää raketin peräsuihkulta suojaavalla levyllä; ase painoi tyhjänä 11 kiloa. Seuraavassa mallissa, **PzB-54/1**, oli paranneltu raketti, lyhyempi putki ja sen käyttöetäisyys oli pidentynyt noin 180 metriin.

## Käyttö Suomessa

Myös suomalaisilla oli jatkosodan loppuvaiheessa käytössä Saksasta toimitettuja panssarikauhuja. Panssarikauhut ja panssarinyrkit olivat tärkeässä asemassa jatkosodan aikana kesän 1944 torjuntataisteluissa. Esimerkiksi sotamies Eero Seppänen tuhosi Siiranmäen taistelussa yhden vuorokauden aikana kuusi vihollispanssaria. Hänet nimitettiin myöhemmin Mannerheim-ristin ritariksi.  Lapin sodan aikana aseita käytettiin myös saksalaisia joukkoja vastaan.

Kesän 1944 taisteluissa oli panssarikauhujen ammusten kulutus 3&nbsp;200 kpl, joten
sodan päättyessä oli varastossa 14&nbsp;748 laukausta. Varasto jäi melko suureksi, noin
4,6-kertaiseksi, kesän 1944 kulutukseen verrattuna.

## Katso myös
* Raketen-Panzerbüchse 43

## Lähteet

## Aiheesta muualla

* pkymasehist.fi
* http://www.armyrecognition.com/forum/viewtopic.php?t=459
Ritornello

**Ritornello** () on erityisesti barokki- ja klassismin ajan musiikissa käytetty termi  soolokonserttojen ensimmäisen ja viimeisen osan usein toistuville orkesteriosille, joiden välissä oli solistin soittamia osuuksia.
Kassiakaneli

**Kassiakaneli** (*Cinnamomum aromaticum*, syn. *Cinnamomum cassia*) eli kiinankaneli on Myanmarista peräisin oleva kolmemetrinen puu, jonka kuoresta saadaan kanelia.

Kassiakanelia käytetään mausteena yleensä suolaisissa ruoissa ja säilöntämausteissa. Suomessa ja muualla Euroopassa myytävä kaneli on usein kassiakanelia, joka sisältää paljon maksalle myrkyllistä kumariinia. Kumariini voimistaa kanelin aromia, ja sen vuoksi kassiakanelilla saadaan sillä maustettuihin tuotteisiin voimakkaampi aromi kuin ceyloninkanelilla. Kanelialdehydi antaa kassiakanelille sen ominaisen maun ja tuoksun.

## Lähteet

## Aiheesta muualla
*Elintarviketurvallisuusvirasto: Kaneli ja kumariini 
*ITIS: ''Cinnamomum cassia'' 
*Flora of China: ''Cinnamomum cassia'' 
*Dr. Duke's Phytochemical and Ethnobotanical Databases: Cinnamomum aromaticum  
*Gernot Katzer's Spice Pages: Cassia (''Cinnamomum cassia'') 
*Global Biodiversity Information Facility (GBIF): Cinnamomum aromaticum 
*Food Component Database (FooDB): Chinese cinnamon (Cinnamomum aromaticum)
Istuin

**Istuin** on istumiseen tarkoitettu väline. Istuimessa voi olla käsinoja, jolle voi istuessa laskea kätensä. Käsinoja voi olla kiinteä tai alas laskettava, kuten joissakin työkoneissa ohjaamoon nousemisen ja sieltä laskeutumisen helpottamiseksi.

## Istuimia
*tuoli
*sohva
*jakkara
*divaani
*penkki
*satula, polkupyörän tai valjastetun ratsun istuin
*ajoneuvon istuin
*WC-pönttö tai -istuin
*heittoistuin
*rahi

## Katso myös

*Pöytä
Sykofantti

**Sykofantti** (kreik. συκοφάντης, sananmukaisesti 'viikunannäyttäjä', sanoista σῦκον 'viikuna' ja φαίνω 'näytän') oli antiikin Kreikassa yksityinen syyttäjä, joka vastasi antiikin Rooman delatoria. Järjestelmää väärinkäytettiin ja *sykofantit* saivat huonon maineen, koska syyttäjä sai osuuden tuomitun maksamista sakoista tai hänet saatettiin lahjoa luopumaan syytteistä.

Termin alkuperä voi juontaa juurensa henkilöön, joka ilmiantoi ihmisiä lainvastaisesta viikunoiden viennistä ulkomaille tai niiden varastamisesta pyhistä viikunapuista. Toinen mahdollinen selitys on se, että sakot maksettiin tavallisesti viikunoina, viininä tai öljynä ja sakkoja keräävää henkilöä kutsuttiin *sykofantiksi*, koska hän ”esitteli ne julkisesti” eli luovutti ne valtion edustajille.

Myöhemmin termin merkitys on laajentunut tarkoittamaan ihmisiä, jotka pyrkivät mielistelemään vallanpitäjiä saadakseen valtaa ja vaikutusmahdollisuuksia kunniansa ja periaatteittensa kustannuksella.

## Lähteet
Dodi Al-Fayed

**Emad El-Din Mohamed Abdel Moneim Fayed** (, 15. huhtikuuta 1955 Aleksandria, Egypti – 31. elokuuta 1997 Pariisi, Ranska) oli egyptiläisen liikemiehen Mohamed Al-Fayedin poika. Hänet tunnetaan parhaiten nimellä **Dodi Al-Fayed**. Hänen isänsä Mohamed Al-Fayed omisti Harrodsin tavaratalon Lontoossa, Hôtel Ritz Parisin Pariisissa sekä monia muita kiinteistöjä Lontoossa ja Pariisissa. 

Dodi Al-Fayed kävi koulunsa sveitsiläisessä Le Roseyn sisäoppilaitoksessa. Hän asui koko ikänsä Englannissa ja Ranskassa. Hän seurusteli Walesin prinsessa Dianan kanssa tämän avioeron jälkeen. Al-Fayed toimi elokuvatuottajana. Hän osallistui muun muassa elokuvien *[[Tulivaunut]]* (1981), *[[FX - murha tilauksesta]]* (1986 ja sen jatko-osa vuonna 1991), *[[Hook - Kapteeni Koukku]]* (1991) ja *[[Tulipunainen kirjain]]* (1995) tuotantoon.

## Kuolema

31. elokuuta 1997 prinsessa Diana ja Dodi Al-Fayed saivat surmansa auto-onnettomuudessa Pariisissa. He olivat olleet Al-Fayedin isän omistamassa Hôtel Ritz Parisissa syömässä. Kun paparazzit olivat odottamassa pariskuntaa Ritzin aulassa, Al-Fayed ja Diana poistuivat takaovesta. Auton lähtiessä liikkeelle Al-Fayedin omistamaa asuntoa kohti paparazzit lähtivät seuraamaan sitä moottoripyörillään, jolloin Al-Fayed käski autonkuljettajaansa Henri Paulia ajamaan ylinopeutta. Kun he saapuivat Place de l'Alman alittavalle tunnelille, kuljettaja ei saanut autoa tielle ja auto törmäsi päin tunnelin betonipylvästä. Al-Fayed ja Henri Paul saivat surmansa jo kolaripaikalla. Monet paparazzit ehtivät ottaa kuvia Dianasta ennen kuin ambulanssi haki hänet sairaalaan. Sairaalassa Diana kuoli noin kolme ja puoli tuntia kolarin jälkeen aamuyöllä klo 03.57. Ainoa eloonjäänyt oli Al-Fayedin henkivartija Trevor Rees-Jones. Auto-onnettomuuden syy oli kuljettaja Henri Paulin rattijuopumus. 

Al-Fayed haudattiin Brookwoodin hautausmaalle, Wokingiin, Surreyn kreivikuntaan, mutta hänen ruumiinsa siirrettiin myöhemmin Al-Fayedin omistamalle kartanolle Skotlantiin. Hänen isänsä pystytti muistomerkin Al-Fayedille ja Dianalle Harrodsin tavarataloon vuonna 1998, ja toisen suuremman vuonna 2005.

## Katso myös
**[[Diana (elokuva)|Diana]]*

## Lähteet

## Aiheesta muualla

*
Idiootti

**Idiootti** () on vanhentuneessa terminologiassa vaikeasti tai syvästi kehitysvammainen ihminen. Termillä on tarkoitettu vajaamielisyyden syvintä astetta, jossa ihminen jää pysyvästi parivuotiaan lapsen älylliselle tasolle. Yleiskielessä sanaa käytetään nykyisin loukkaavana nimityksenä.

Antiikin Kreikan Ateenassa idiootti oli joutilas henkilö, joka ei osallistunut julkiseen elämään kuten demokraattiseen kaupungin hallitsemiseen, mitä pidettiin vapaiden miesten velvollisuutena.

1800- ja 1900-luvun lääketieteessä ja psykologiassa idiootiksi määriteltiin henkilö, joka oli vaikeasti vajaamielinen ja jonka älykkyysosamäärä oli alle 35. **Idiotian** vanha suomenkielinen nimitys oli *tylsämielisyys*. Nykyään suositeltava ilmaus on vaikea älyllinen kehitysvammaisuus.

## Katso myös
* Imbesilli
* Debiili

## Lähteet
Douala

**Douala** on Kamerunin väkirikkaimpia kaupunkeja ja Littoralin provinssin aluekeskus. Douala sijaitsee Wourijoen varrella noin 24 kilometriä Atlantin rannikolta. Vuoden 2025 väestöennusteen mukaan Doualan urbaanialueen väkiluku olisi noin 4 miljoonaa. Douala on Kamerunin kaupankäynnin keskus ja sen Doualan sataman, maan suurimman sataman kautta kulkee 75–85 prosenttia maan ulkomaankaupasta sekä merkittävä osuus Tsadin ja Keski-Afrikan tasavallan tavaraliikenteestä.

## Maantiede
Douala sijaitsee Wourijoen estuaarin kaakkoisreunalla Atlantin rannalla noin 210 kilometriä Yaoundésta länteen. Kaupungin nopean kasvun seurauksena länsimaalaistyylisten kaupunginosien välissä on alueita, joissa asuu maaseudulta ja muualta Afrikasta tulleita työnhakijoita. Wourijoen yli kulkee 1&nbsp;800 metriä pitkä maantie- ja rautatiesilta vastarannan kaupunkiin Bonabériin.

## Historia
Sisämaasta tullut doualan kieltä puhunut kansa perusti paikalle kaupungin noin vuonna 1650. Kaupungista tuli yksi orjakaupan keskuksista 1700-luvulla. Saksa valtasi Kamerunin vuonna 1884. Kaupunki sai nimen *Kamarunstadt* (”Kamerunkaupunki”) ja valittiin Saksan Länsi-Afrikan pääkaupungiksi. Douala-nimi otettiin uudelleen käyttöön vuonna 1907. Doualasta tuli osa Ranskan Kamerunia ensimmäisen maailmansodan jälkeen vuonna 1919.

Doualan yliopisto sai alkunsa vuonna 1977 perustetusta yliopistokeskuksesta. Itsenäiseksi yliopistoksi se muutettiin vuonna 1993.

## Lähteet

## Aiheesta muualla
Hajupihka

**Hajupihka** tai **pirunpihka** (kansanomaisesti **pirunpaska**) on voimakastuoksuista pihkaa, jota saadaan **pirunkeltaputki**-kasvista (*Ferula assa-foetida*). Pirunkeltaputki on monivuotinen, porkkanan kanssa samaan heimoon kuuluva kasvi, jonka rungosta ja juuresta saadaan maitomaista pihkaa, joka kuivuu hajupihkaksi. Jo muinaisen Rooman keittiöissä hajupihkaa käytettiin mausteena. Hajupihkaa käytetään erityisesti intialaisissa kasvisruoissa. Sitä myydään yleensä vehnäjauholla yms. jatkettuna jauheena, jotta maustaminen olisi helpompaa.

Tuoreen hajupihkan haju on erittäin voimakas ja epämiellyttävä, mutta kypsennyksen jälkeen maku tuo ruokaan miedon sipulimaisen/valkosipulimaisen maun. Useissa länsimaissa maustetta kutsutaankin pirunpaskaksi, jonka sievistelevät keittokirjailijat ovat sitten muuttaneet pirunpihkaksi tai hajupihkaksi. Koska sipuli ja valkosipuli on pahan hajunsa takia kielletty Intian brahmaaneilta, he käyttävät pirunpihkaa antamaan ruokaan samaa makua. Keskiajalla väitettiin, että pirunpihka auttaa keuhkoputkentulehdukseen ja lievittää hysterian oireita. Tässä on kyseessä eri aine kuin suomalaisessa kansanperinteessä tunnettu pirunpaska, jota käytettiin pirunviulun soittamisessa. Suomalainen pirunpaska oli tinktuurasta ja kumihartsista valmistettu seos.

## Lähteet
Jakovlev Jak-7

**Jakovlev Jak-7** () oli neuvostoliittolainen toisen maailmansodan aikainen yksimoottorinen, joko yksi- tai kaksipaikkainen hävittäjälentokone.

## Tausta
Jak-7 suunniteltiin kaksipaikkaiseksi jatkokoulutuskoneeksi. Uuden koneen perustana oli Jakovlev Jak-1:n prototyyppi I-26. Tämän UTI-26-koneen prototyyppi lensi ensilentonsa 4. heinäkuuta 1940. 
UTI-26-koneessa oli kaksi ohjaamoa peräkkäin ja näiden välinen kommunikointijärjestelmä sekä yksi 7,62&nbsp;mm ŠKAS-konekivääri. Siipiä oli siirretty taaksepäin tasapainon vuoksi.

Ensimmäisissä Jak-7UTI-malleissa oli sisäänvedettävä laskuteline. Osa alkuperäisistä sarjatuotantokoneista oli kaksipaikkaisia Jak-7V-koneita (V - "Vyvozoni", tutustuminen). Tässä oli kiinteä laskuteline. Kaksipaikkaisesta harjoituskoneesta kehitettiin nopea versio matkustajan kuljettamiseen, Se sai tunnuksen Jak-7K ("Kurjerski" eli kuriiri).

Jak-7:ta kehitti eteenpäin K. A. Sinelštšikovin ryhmä, joka oli määrätty suunnitteluryhmästä valvomaan koneiden valmistusta. Sinelštšikov kehitti koneesta aseistetun mallin  20&nbsp;mm ŠVAK-tykillä ja kahdella 7,62&nbsp;mm ŠKAS-konekiväärillä. Takaohjaamo säilytettiin mahdollisia kuriiritehtäviä tai lisäpolttoainetta varten. Kone sai tyyppimerkinnän Yak-7/M-105P käyttämänsä Klimov M-105PA-moottorin mukaan. Jakovlev suhtautui epäillen uuteen koneeseen, mutta tehdastesteissä kone osoittautui paremmaksi kuin Jak-1. Osasyynä olivat koulutusmalliin tehdyt muutokset, kuten suuremmilla pyörillä ja paremmilla jarruilla varustettu laskuteline ja parempi korkeusperäsin.

Puolustuskomitea määräsi elokuussa 1941 koneen sarjavalmistukseen tehtaissa N°301 ja N°153, mutta tehdas 301 oli evakuoitava Novosibirskiin. Näin vuonna 1941 saatiin valmistettua vain 60 konetta.

Alkuvuodesta 1942 valmistettu kone sai tyyppimerkinnäkseen Jak-7A. Aseistuksena oli kaksi 7,62&nbsp;mm ŠKAS-konekivääriä ja yksi 20&nbsp;mm ŠVAK-tykki. Kone pystyi kuljettamaan kuusi RS-82 -rakettia tai kaksi FAB 100&nbsp;kg -pommia. Lentäjät pitivät koneen raskaasta aseistuksesta ja ohjattavuudesta. Myös raskasta 37 mm konetykkiä, tyypiltään MPŠ kokeiltiin A-sarjan mallimuunnoksessa.  Edelleen 45 mm tykkiä, mallia NS-45 koetettiin evaluoida, joskin enemmän Jak-9:ään.

Eniten valmistettu oli Jak-7B, jonka valmistus alkoi toukokuussa 1942 ja jatkui joulukuuhun 1943. Tässä mallissa ŠKAS:t korvattiin raskailla 12,7 Berezin UB -konekivääreillä. Kesään 1942 mennessä sen voimanlähteeksi saatiin parannettu Klimov M-105PF -moottori (1&nbsp;180&nbsp;hv).

Heinäkuussa 1942 koelennettiin Jak-7D-versio (D - Dalnyi eli pitkänmatkan versio). Kehitystyön tuloksena valmistui Jak-7DI ("Dalnyi Istrebitel") joka sai nimen Jak-9.

Jak-7 koneita valmistettiin 6&nbsp;399 kappaletta vuoden 1943 alkuun mennessä. Näistä yli 5&nbsp;000 oli tyyppiä Jak-7B.

## Tekniset tiedot

## Lähteet
* http://www.wio.ru/tacftr/yak.htm
* IPMS Finland: Jak-9 T  vanhentunut linkki
* 

### Viitteet
Kaduna

**Kaduna** on samannimisen osavaltion pääkaupunki Nigeriassa. Vuonna 2015 siellä oli 1&nbsp;640&nbsp;000 asukasta. Kaduna on ympäröivälle maaseudulle tärkeä kauppakeskus ja yksi Pohjois-Nigerian suurimmista teollisuuskeskuksista.

Brittiläiset perustivat Kadunan vuonna 1913. Kaupunki oli Nigerian entisen Pohjoisen alueen pääkaupunki vuosina 1917–1967.

## Lähteet

## Aiheesta muualla
Ryytineito

**Ryytineito** (*Nigella sativa*), jota kutsutaan myös nimillä **maustenigella**, **rohtoneidonkukka** ja **mustakumina**, on yksivuotinen leinikkikasveihin (Ranunculaceae) kuuluva yrtti, joka kasvaa noin 60&nbsp;cm korkeaksi. Ryytineidon siemeniä käytetään ruoanlaitossa joskus pippurin korvikkeena ja erityisesti linssi- ja kasvisruoissa. Ryytineitoa tuotetaan pääasiassa Intiassa.

Ryytineidon kemiallinen rakenne on hyvin rikas ja monipuolinen. Pääaineosan (nigelloni) lisäksi kasvi sisältää 15 aminohappoa, proteiineja, hiilihydraattia, rasvoja, alkaloideja, raakakuituja ja kivennäisaineita, kuten kalsiumia, rautaa, natriumia ja kaliumia.

Ryytineitoa käytetään kansanlääkinnässä; jo ainakin 1&nbsp;400 vuotta. Miljoonat ihmiset Aasiassa, Afrikassa ja Lähi-idässä käyttävät ryytineitoa lisäämään terveyttä.  Seesaminnäköinen, mutta väriltään musta, aromaattinen mauste käy moneen eri tarkoitukseen: hoitona ja lääkkeenä hengitysongelmiin, vatsa- ja sisäelinongelmiin, parantamaan munuaisten ja maksan toimintaa, auttamaan verenkiertoa ja immuunisysteemiä sekä moniin muihin yleisvaivoihin. 

Tutkimuksissa on saatu viitteitä ryytineidon toimivuudesta funktionaalisena elintarvikkeena. 

## Lähteet

## Aiheesta muualla
* Kassu – Kasvien suomenkieliset nimet: Ryytineito (''Nigella sativa'')
* JSTOR Global Plants: ''Nigella sativa'' 
* Integrated Taxonomic Information System (ITIS): ''Nigella sativa'' 
* Global Biodiversity Information Facility (GBIF): ''Nigella sativa'' 
* United States Department of Agriculture (USDA): ''Nigella sativa'' 
* Flora of Pakistan: ''Nigella sativa'' 
* Dr. Duke's Phytochemical and Ethnobotanical Databases: ''Nigella sativa''  
* Gernot Katzer's spice pages: Nigella (''Nigella sativa'')
Häkkikäämitty roottori

**Häkkikäämitty roottori** on epätahti- eli oikosulkumoottoreissa yleisesti käytetty pyörivä osa eli roottori. Häkkikäämitykseen indusoituu sähkövirta, joka magnetoi roottorin. Häkkikäämitys myös oikosulkee indusoituneet virrat, mistä syystä oikosulkuroottorilla varustettua sähkömoottoria kutsutaankin usein oikosulkumoottoriksi. Häkkikäämitystä voidaan käyttää myös tahtimoottoreissa.

## Rakenne

Häkki-nimitys tulee käämityksen muodostamasta häkistä, joka muistuttaa oravanpyörän häkkiä (tästä myös englanninkielinen nimitys *Squirrel cage*). Häkkikäämitty roottori koostuu kerroksittain kasatuista, uritetuista rautalevyistä. Urien läpi kulkevat alumiinista tai kuparista valmistetut johteet (käämit), jotka on päistään kytketty yhteen metallirenkailla (oikosulkurenkailla). Nämä kytkevät johteet oikosulkuun (ks. kuva). 

Johteet on yleensä hiukan käännetty suorasta linjasta melun ja vääntömomentin vaihteluiden vähentämiseksi.

## Toiminta

Induktiomoottorin staattorikäämitykset muodostavat pyörivän magneettikentän roottorin ympärille. Pyörivä magneettikenttä indusoi roottorin häkkikäämitykseen sähkövirran joka magnetoi roottorin. Näin muodostunut magneettikenttä aiheuttaa roottoriin Lorentzin voiman mukaisesti tangentin suuntaisen vääntömomentin, ja roottori lähtee seuraamaan staattorin pyörivää magneettikenttää. 

Roottorin magnetoiminen induktiolla vie energiaa aiheuttaen sen, että roottorit pyörivät hieman staattorikäämityksen pyörivää magneettikenttää, kiertokenttää, hitaammin. Tätä pyörimisnopeuksien eroa sanotaan *jättämäksi* ja se kasvaa moottorin kuormituksen kasvaessa. Tämän vuoksi oikosulkumoottorit kuuluvat epätahtikoneisiin.

Magneettikenttä kulkee rautaytimessä, joka on suunniteltu rakenteellisesti ja materiaalivalinnoilla minimoimaan häviöitä. Ohuet lakkapäällysteiset levyt roottorin sisällä vähentävät pyörrevirtahäviöitä. Niiden materiaali on vähähiilistä mutta runsaasti piitä sisältävää rautaa, jonka resistanssi on puhdasta rautaa moninkertaisesti suurempi. Näin pyörrevirtahäviöitä saadaan entistä pienemmäksi. Matala hiilipitoisuus tekee siitä magneettisesti vähän hystereesihäviöitä aiheuttavaa.

Yksi- ja kolmevaihemoottoreissa käytetään samaa perusrakennetta laajalla kokoalueella.

## Häkkikäämitys tahtimoottoreissa
Häkkikäämitystä käytetään myös tahtimoottoreissa, joissa se toimii käynnistysvaiheessa samoin kuin induktiomoottoreissa ja vaimennuskääminä moottorin siirryttyä riittävän nopeuden saavutettuaan tahtiajoon. Vaimennuskäämityksen tarkoitus on vaimentaa magneettikentän heilahteluja ja vastakkaiseen suuntaan pyöriviä kenttiä. 

## Katso myös
*Oikosulkumoottori
*Generaattori

## Lähteet
Kasvot Marsissa

**Kasvoiksi** kutsutaan laajaa pinnanmuotoa ja ylänköä Cydoniassa Mars-planeetalla. ”Kasvoilla” on pituutta noin kolme kilometriä, leveyttä noin 1,5 kilometriä, ja ne sijaitsevat noin kymmenen astetta pohjoiseen Marsin päiväntasaajalta. ”Kasvot” kuvattiin ensi kertaa Marsia kiertäneellä Viking 1 -luotaimella 25. heinäkuuta 1976, kun se etsi sopivaa laskeutumispaikkaa Viking 2 Lander -laskeutumisalukselle. Kuvassa on paljon tummia pisteitä, jotka johtuvat puuttuvasta kuvadatasta, kuvatietojen siirto-ongelmien aiheuttamista niin sanotuista bittivirheistä. Bittivirheet muodostavat osan yhdestä "silmästä" ja "sieraimista" ihmisen kasvoja muistuttavassa luonnonvoimien kuluttamassa kalliossa, joka näkyy lähellä kuvan keskiosaa. Kalliomuodostelman syvät varjot luovat illuusion nenästä ja suusta. Muodostelman läpimitta on 1,5 kilometriä, ja auringon kulma on noin 20 astetta. Kuva on otettu 1 873 kilometrin korkeudelta. Planeettageologit pitävät muodostumaa luonnollisesti syntyneenä.

Kuva tuotiin yleisön tietoisuuteen kuusi päivää myöhemmin NASAn lehdistötiedotteessa. Tulkintojen enemmistön mukaan Viking 1:n ottamassa kuvassa oleva muodostuma on luonnollinen pinnanmuoto, jonka kasvomaisuutta vahvistaa kuvaushetken matalalla olevan auringon valon suunta. Kuvan epätarkkuus peittää pinnan epätasaisuuksia. Kuva sai monet maallikot uskomaan, että Marsissa on ollut älyllistä elämää joskus kauan sitten. Kuvasta tehtiin paljon näennäistieteellisiä tulkintoja. Myöhemmissä paljon tarkemmissa kuvissa vuosilta 1998 ja 2001 ”kasvot” eivät enää juuri muistuta ihmiskasvoja, vaan osoittautuivat luonnollisiksi pinnanmuodoiksi..

## Cydonian väitetty yhteys Aveburyyn

Kasvojen lisäksi Cydoniassa on muitakin näennäistieteilijöiden kummallisina pitämiä pinnanmuotoja. Näihin kuuluvat muiden muassa ”pyramidi” ja ”spiraalitorni”. Useiden kasvoja ympäröivien pinnanmuotojen väitettiin täsmäävän muodoltaan ja keskinäiseltä sijainniltaan Britannian Aveburyn megaliittisten monumenttien kanssa, aivan kuin Aveburyssä olisi peilikuva Marsin kasvoja ympäröivästä seudusta. Esimerkiksi kasvoja lähinnä olevan kraatterin väitettiin vastaavan Aveburyn maakehää, ja jopa kraatterin kehässä olevan aukon väitettiin vastaavan aukkoa Aveburyn kehässä. Erona on tosin mittakaava, joka on Marsissa 14 kertaa suurempi. Lisäksi itse kasvoille ei löydy Aveburyn vastaavalta paikalta vastinetta, vaan niiden alue on peltoa. Tutkijat eivät ole ottaneet kantaa näennäistieteilijöiden löydöksiin.

## Kasvot populaarikulttuurissa
Kasvot ovat esiintyneet muun muassa yhdysvaltalaisessa *[[Operaatio Mars (elokuva)|Operaatio Mars]]* (”Mission to Mars”) -elokuvassa vuodelta 1999, eräässä *Mikki Hiiri* -jaksossa, jossa marsilaiset olivat niitä piirtäneet, sekä tietokonepeleissä *[[Zak McKracken and the Alien Mindbenders]]* ja *UFO Enemy Unknown*.

Englantilainen vaihtoehtorock-yhtye Muse on tehnyt aiheesta kappaleen ”Knights of Cydonia”.

## Lähteet

## Aiheesta muualla

*Caption of JPL Viking Press Release P-17384
Seesami

**Seesami** eli **öljyseesami** (*Sesamum indicum*) on Afrikasta kotoisin oleva yksivuotinen yrtti (korkeus n. 1,8&nbsp;m.), jota nykyisin viljellään enimmäkseen Intiassa, Kiinassa ja joissakin Afrikan maissa.

## Käyttö
Seesamin siemenet sisältävät runsaasti kadmiumia tai muita raskasmetalleja, minkä vuoksi niitä voi nauttia kerralla korkeintaan kaksi ruokalusikallista. Päivittäiskäyttöä ei suositella.

Seesamin siemenistä voidaan puristaa seesamiöljyä tai valmistaa makeisia kuten halvaa. Seesamin siemenistä valmistetaan myös tahinia, jota laitetaan mm. hummukseen. Niitä voidaan lisätä myös leipiin ja leivonnaisiin. Ruoanlaitossa raa'at seesaminsiemenet neuvotaan paahtamaan pannulla ennen käyttöä, vasta silloin ne saavat tyypillisen makunsa.

## Lähteet

## Aiheesta muualla
*Suomen Lajitietokeskus: Seesami (öljyseesami) – ''Sesamum indicum''
*Fineli: Seesaminsiemenen ravintosisältö 
*ITIS: ''Sesamum indicum'' 
*United States Department of Agriculture (USDA): ''Sesamum orientale'' 
*Flora of China: ''Sesamum indicum'' 
*Dr. Duke's Phytochemical and Ethnobotanical Databases: ''Sesamum indicum''  
*Centre for Agriculture and Biosciences International (CABI): ''Sesamum indicum'' (sesame)
Oberlin (Ohio)

**Oberlin** on kaupunki Ohiossa, Yhdysvalloissa. Asukkaita kaupungissa oli vuonna 2010 tehdyn väestönlaskennan mukaan 8&nbsp;286. Oberlin oli orjuuden vastaisen liikkeen, abolitionismin, tärkeä keskus 1800-luvulla. Nykyisin se tunnetaan ennen kaikkea Oberlin Collegesta, joka on kuvataiteen ja musiikin oppilaitos jossa on noin kolmetuhatta opiskelijaa. Collegen lisäksi kaupungin suuri työnantaja on Yhdysvaltojen liittovaltion ilmailulaitos (FAA), jonka suuri lennonjohtokeskus sijaitsee Oberlinissä. 

## Lähteet

## Aiheesta muualla

* Oberlinin kotisivut 
* Oberlinin sää
Ole Schmidt

**Ole Schmidt** (14. heinäkuuta 1928 Kööpenhamina – 6. maaliskuuta 2010) oli tanskalainen säveltäjä ja kapellimestari. Hän aloitti pianon soiton opiskelun vuonna 1948. Schmidtin varhaisimpiin sävellyksiin kuului pianokonsertto vuodelta 1954. Hän johti vuosina 1958–1965 Tanskan kuninkaallista oopperaa. 

Schmidt sävelsi muun muassa harmonikkakonserton, tuubakonserton, kantaatin ja sonaatin alttoviululle ja pianolle.

## Lähteet
Ray of Light

**Ray of Light** on yhdysvaltalaisen poplaulaja Madonnan seitsemäs studioalbumi. Albumi julkaistiin maaliskuussa 1998, ja sitä myytiin maailmanlaajuisesti noin 17 miljoonaa kappaletta. Ray of Light on Madonnan 1990-luvun menestynein albumi, ja sen sisältämä ”Frozen” on yksi artistin suurimmista hiteistä. Albumia myytiin ensimmäisellä viikollaan Yhdysvalloissa 371&nbsp;000 kappaletta ja kokonaisuudessaan 3&nbsp;837&nbsp;000 kappaletta. Music club -myynti mukaan lukien luku nousee 4,2 miljoonaan. Maailmanlaajuinen myynti oli 17 miljoonaa kappaletta. 

Albumista tuli maailmanlaajuinen myynti- ja arvostelumenestys. Siltä julkaistiin singlenä kappaleet ”Frozen”, ”Ray of Light”, ”The Power of Good-Bye”, ”Drowned World (Substitute for Love)” ja ”Nothing Really Matters”. Belgialainen Salvatore Acquaviva väitti myöhemmin, että ”Frozen” on plagiaatti hänen sävellyksestään. Hän haastoi Madonnan oikeuteen ja voitti oikeustaiston, minkä takia kaikki *Ray of Light* -albumin kopiot vedettiin markkinoilta Belgiassa. Vuonna 2014 Frozenin oikeustaistelu sai kuitenkin uutta valoa, kun kappaleen plagiaattisyytökset todettiin perättömiksi ja kappaleen esityskielto Hollannissa poistettiin. Madonna pitikin tapauksen loppuunkäsittelyn kunniaksi keikan Belgiassa, missä Frozen kuultiin ensi kerran.

Madonna tuotti ja sävelsi albumin pääasiassa William Orbitin kanssa.

Albumi sai kolme Grammy-palkintoa. 

## Kappaleet

#Drowned World/Substitute for Love – 5:09
#Swim – 5:00
#Ray of Light – 5:21
#Candy Perfume Girl – 4:34
#Skin – 6:22
#Nothing Really Matters – 4:27
#Sky Fits Heaven – 4:48
#Shanti/Ashtangi – 4:29
#Frozen – 6:12
#The Power of Good-Bye – 4:10
#To Have and Not to Hold – 5:23
#Little Star – 5:18
#Mer Girl – 5:32

Japanissa albumilla on myös neljästoista kappale, *Has to Be*.

## Lähteet

## Aiheesta muualla
* Levylöytö: Madonna: Ray of light . Yle.fi 9.8.2009.
Nuuk

**Nuuk** () on Grönlannin pääkaupunki ja sen suurin kaupunki. Kaupunki sijaitsee Grönlannin länsirannikolla Godthåbsfjordenin lahden suulla, noin 240 kilometriä napapiiriltä etelään. Tammikuussa 2024 Nuukin asukasluku oli noin 19 900.

Kaupungin pinta-ala on 630 km2 ja se kuuluu Sermersooqin kuntaan. Nuukista erotetaan kolme aluetta: Nuuk, Nuussuaq (alettu kehittää 1970-luvulla) ja Qinngorput (aloitettu 2005).

## Historia
Kaupungin perusti vuonna 1728 norjalainen luterilainen lähetyssaarnaaja Hans Egede. Egede oli kuullut paljon tarinoita valtameren takana sijaitsevasta vihreästä maasta, joka olisi skandinaavien asuttama. Hän halusi lähteä etsimään tuota maata ja levittää sinne luterilaista kristinuskoa, joskaan koko skandinaaviasutuksesta ei ollut kuultu mitään yli kolmeen sataan vuoteen. Egede oli kuitenkin vakuuttunut, että maassa asuvat skandinaavit olivat pysyneet katolisina tai jopa menettäneet kristillisen uskonsa ja pyysi Tanskan kuninkaalta Fredrik IV:ltä lupaa lähteä matkaan. Egeden saavuttua Grönlantiin 1721, ei skandinaaviasutuksesta ollut enää mitään jäljellä, mutta sen sijaan hän tapasi inuitteja, perusti luterilaisen lähetysaseman Godthåb-vuonon rannalle ja ryhtyi levittämään kristinuskoa heidän keskuuteensa.

Egeden talo, joka valmistui vuonna 1728, on Nuukin vanhin edelleen pystyssä oleva rakennus.

## Kulkuyhteydet ja talous
Nuukiin matkustaminen on käytännössä mahdollista ainoastaan lentokoneella tai helikopterilla, poikkeustapauksissa laivalla. Air Greenland lentää päivittäin vuoroja  Nuukin lentoasemalle, uuden kiitotien avaamisen jälkeen (ennen Kangerlussuaqiin). Air Greenland lentää Nuukiista muualle Grönlantiin, koska Nuukin ja Grönlannin muiden asutuskeskusten välillä ei ole tieyhteyksiä eikä rautateitä. Kaupungin sisällä kulkemiseen voi käyttää busseja tai takseja, vaikka kaupungin suhteellisen pienestä koosta johtuen kulkeminen on helppoa myös kävellen.

Merkitttäviä elinkeinon muotoja Nuukissa ovat muun muassa kalastus ja kalan jalostus sekä laivojen korjaus. Lisäksi valtionhallinto työllistää väestöä.

## Kulttuuri
Nuukissa järjestetään vuosittain lumiveistosfestivaali maaliskuussa ja maraton elokuussa. Grönlannin kulttuurikeskus, *Katuaq*, sijaitsee Nuukissa. Nuuk on Huddingen ystävyyskaupunki.

## Kaupunkikuvaa

## Katso myös

* Grönlannin kansalliskirjasto
* Nuukin tuomiokirkko
* Nuuk-stadion
* Hans Egeden patsas

## Lähteet

## Aiheesta muualla

* Nuukin kaupungin kotisivut 
* Nuuk Tourism 
* Greenland.com: Nuuk
Best of Ozz

**Best of Ozz** on Ozzy Osbournen vuonna 1989 julkaistu kokoelmalevy. Best of Ozz -levyt sisältävät kappaleita vain Ozzyn neljältä ensimmäiseltä studioalbumilta (Blizzard Of Ozz, Diary Of A Madman, Bark at the Moon ja The Ultimate Sin), sillä No Rest For The Wicked -levyltä ei ole albumilla mukana yhtään kappaletta, vaikka se julkaistiin kokoelmaa edeltävänä vuonna.

## Kappaleet
#
#
#
#
#
#
#
#
#
#

## Kokoonpano
* Ozzy Osbourne - laulu
* Randy Rhoads - kitarat (kappaleet 1, 3, 5, 7 ja 9)
* Jake E. Lee - kitara (kappaleet 2, 4, 6, 8 ja 10)
* Bob Daisley - basso (kappaleet 1, 3, 5–9)
* Phil Soussan - basso (kappaleet 2, 4 ja 10)
* Lee kerslake - rummut (kappaleet 1, 3, 5, 7 ja 9)
* Tommy Aldridge - rummut (kappaleet 6 ja 8)
* Randy Castillo - rummut (kappaleet 2, 4 ja 10)
* Don Airey - koskettimet (kappaleet 5–6 ja 8)
* Mike Moran - koskettimet (kappaleet 2, 4 ja 10)  

## Lähteet

## Aiheesta muualla
* 
*
Pikselisivu

**Pikselisivu** on web-sivu, jolta myydään mainostilaa pikseleittäin, kiinteään hintaan per pikseli. Pikselisivu juontaa englanninkielisestä sanasta *pixel page*, toiselta nimeltään *Million dollar homepage*.

Pikselisivukonsepti syntyi elokuussa 2005, kun Englannin Wiltshiressä asuva opiskelija Alex Tew keksi idean pikseleiden myynnistä yliopisto-opintojensa rahoittamiseksi. Alex Tew perusti sivut ja alkoi myydä pikselimainoksia 1000&nbsp;x&nbsp;1000 pikselin sivulleen yhden dollarin pikselihintaan, pienimpänä myytävänä määränä 10&nbsp;x&nbsp;10 eli sata pikseliä. Noin neljässä kuukaudessa sivu täyttyi lähes täyteen, ja tammikuun alussa viimeiset pikselit olivat myynnissä eBayssa 160&nbsp;000 dollarin hintaan.

Tammikuussa 2006 maailmassa oli jo satoja kopioita alkuperäisestä Alex Tew:n pikselisivusta. Lisäksi ilmiöiden seuraamiseen tarkoitettuja ranking-listasivustoja luotiin. Tammikuun alussa ilmiö saapui myös Suomeen. Ensimmäisenä yleisön tietoisuuteen nousi *Miljoonan Mummon Sivu*, joka perusti ideansa markan – slangikielellä mummon – pikselihintaan. Muitakin suomalaisia pikselisivuja seurasi hyvin pian perässä.

Uuden ilmiön suomalaiseen pikselimarkkinaan toi voittoa tavoittelematon *Miljoona Lapselle* -sivu, joka toimi lahjoitusten välittäjänä Mannerheimin Lastensuojeluliitolle.

## Aiheesta muualla

* Alkuperäinen million dollar homepage pikselisivu
* Million Dollar Homepage Watch
Like a Prayer

**Like a Prayer** on yhdysvaltalaisen poplaulaja Madonnan neljäs studioalbumi. Se julkaistiin levy-yhtiö Siren tuottamana ympäri maailmaa maaliskuussa 1989, ja se nousi Billboard-listan ykköseksi ja rikkoi platinarajan neljä kertaa. Maailmanlaajuisesti albumia on myyty 11 miljoonaa kappaletta. Singleinä albumilta julkaistiin nimikappale *[[Like a Prayer (kappale)|Like a Prayer]]* sekä *[[Express Yourself]]*, *[[Cherish (Madonnan kappale)|Cherish]]*, *Dear Jessie*, *Keep It Together* ja *Oh Father*. Madonna on tehnyt albumin suurimmaksi osaksi Patrick Leonardin ja Stephen Brayn kanssa. Albumi myi Yhdysvalloissa 4 miljoonaa kappaletta ja maailmanlaajuisesti 13 miljoonaa kappaletta.

Albumi kuohutti katolista maailmaa kappaleen *Like a Prayer* takia. Videolla Madonna liittää uskontoon seksuaalisia aiheita. Hän suutelee tummaihoista pyhimystä nimeltä Martin de Porres, todistaa murhan ja tanssii estoitta sekä kirkossa että palavien ristien keskellä. Video kertoo tummaihoisesta miehestä, jonka poliisit tuomitsevat valkoisen naisen murhasta. Todellisuudessa teon takana on joukko valkoihoisia miehiä.

Kappaleesta piti tulla mainos Pepsille, mutta Pepsi perui sopimuksensa musiikkivideon aiheuttaman kohun takia, vaikkakin Madonna sai pitää viiden miljoonan dollarin sopimuspalkkion. 

## Kappaleet
#*[[Like a Prayer (kappale)|Like a Prayer]]* (Leonard, Madonna) - 5:39
#*[[Express Yourself]]* (Bray, Madonna) - 4:37
#*Love Song* feat. Prince (Madonna, Prince) - 4:52
#*Till Death Do Us Part* (Leonard, Madonna) - 5:16
#*Promise to Try* (Leonard, Madonna) - 3:36
#*[[Cherish (Madonnan kappale)|Cherish]]* (Leonard, Madonna) - 5:03
#*Dear Jessie* (Leonard, Madonna) - 4:20
#*Oh Father* (Leonard, Madonna) - 4:57
#*Keep It Together* (Bray, Madonna) - 5:03
#*Pray For Spanish Eyes* (Leonard, Madonna) - 5:15
#*Act of Contrition* (Madonna) - 2:19
Lotinapellon piiri

**Lotinapellon piiri** () on hallintopiiri Leningradin alueella Laatokan itäpuolella 239 km Pietarista itään. Piiri on perustettu vuonna 1927 ja piirin pinta-ala on 4 900,6 km². Asukkaita on 34 300. Piirin hallinnollisena keskuksena on Lotinapellon kaupunki (22 500 asukasta).

Piiriin kuuluu Lotinapellon kaupungin lisäksi Svirstroin kaupunkimainen taajama (kaupunkikunta) sekä kolme maalaiskuntaa: Aljohovštšina, Janega ja Vahnova Kara.

Piirin alueella sijaitsee Pyhän Kolminaisuuden luostari.

## Lähteet

## Aiheesta muualla

* Lotinapellon piirin sivusto  
* Lotinapellon piiri Leningradin alueen sivustolla
Bhopal

**Bhopal** () on Madhya Pradeshin osavaltion pääkaupunki keskisessä Intiassa. Kaupungissa asui 1&nbsp;883&nbsp;381 ihmistä vuoden 2011 väestönlaskennan mukaan. Bhopal sijaitsee kukkulaisella alueella Malwan ylätasangolla. Etelää kohti mentäessä maa kohoaa hiljalleen Vindhya-vuoristoksi.

## Historia
Paramaran kuninkaan Bhojan sanotaan perustaneen kaupungille nimen antaneen tekojärven 1000-luvulla.

Moguliarmeijan komentaja perusti Bhopalin valtion vuonna 1723. Se ryhtyi yhteistyöhön brittien kanssa 1817 jouduttuaan hankauksiin Maratin valtakunnan kanssa. Vuonna 1818 Britit yhdistivät joukon alueen ruhtinaskuntia Sehoresta käsin toimivan hallinnon alle. Bhopal oli yksi viimeisimmistä ruhtinaskunnista, jotka liittyivät Intiaan sen vuoden 1947 itsenäistymisen jälkeen. Vasta 1. toukokuuta 1949 Bhopalin hallitsija hyväksyi Intian hallinnon.

Kaupungissa tapahtui maailman pahin teollisuusonnettomuus 3. joulukuuta 1984. Metyyli-isosyanaattia purkautui Union Carbide Indian hyönteismyrkkytehtaasta kaupunkiin. Pilvi peitti puolet kaupungista, ja tuhansia ihmisiä kuoli. Virallisten tietojen mukaan uhreja oli 3500, mutta onnettomuuden uhrien asiaa ajavat aktivistit puhuvat jopa 25&nbsp;000 kuolonuhrista.

## Maantiede ja nähtävyyksiä
Bhopalia kutsutaan järvien kaupungiksi. Kahden suuren tekojärven rannalla on palatseja, järvistä saadaan juomavettä ja niitä käytetään virkistykseen. Kaupungissa on myös monia satojen vuosien ikäisiä moskeijoita, joiden joukossa on Intian suurin moskeija Taj al-Masjid.


Bhopal architecture1.JPG|Bhopalin arkkitehtuuria
Bhopal_road.JPG|Bhopalin kaupunkia
Bohpal Marche.jpg|Markkinat Bhopalissa


## Lähteet

## Aiheesta muualla
Jack Straw

**John Whitaker ”Jack” Straw** (s. 3. elokuuta 1946) on englantilainen Työväenpuolueen poliitikko, joka toimi maansa sisäministerinä Tony Blairin hallituksessa vuosina 1997–2001, ulkoministerinä 2001–2006 sekä 5. toukokuuta 2006 lähtien Työväenpuolueen parlamenttiryhmän johtajana Yhdistyneen kuningaskunnan parlamentin alahuoneessa ja 28. kesäkuuta 2007 – 11. toukokuuta 2010 Brownin hallituksen oikeusministerinä, lordikanslerina ja ensimmäisenä ministerinä. Parlamentissa Straw on toiminut vuodesta 1979 Blackburnin vaalipiirin edustajana.

Straw syntyi Buckhurst Hillissä Essexissä ja kasvoi Loughtonissa yksinhuoltajaäidin lapsena. Hän luki lakia Leedsin yliopistossa.

Straw nimitettiin sisäministeriksi Työväenpuolueen vuoden 1997 vaalivoiton jälkeen. Hän ajoi vuonna 2000 läpi Regulation of Investigatory Powers Actin, joka lisäsi poliisin valtuuksia terrorismia vastaan. Entinen pääministeri Thatcher ylisti Straw’ta tästä, mutta eräät pitivät hänen toimiaan autoritaarisina. Hän lisäsi Euroopan ihmisoikeussopimuksen määräykset Britannian lakiin.

Maaliskuussa 2000 Straw teki päätöksen pitkään kotiarestissa Lontoossa olleen Augusto Pinochetin palauttamisesta Chileen tämän terveydentilan vuoksi, vaikka Pinochetia vaadittiin luovutettavaksi oikeudenkäyntiin.

Vuoden 2001 vaalien jälkeen Straw’sta tuli ulkoministeri Robin Cookin seuraajana. Straw’lla oli hyvät suhteet Yhdysvaltoihin, ja hän kannatti Irakin sotaa. Eräiden arvioiden mukaan Yhdysvallat kuitenkin painosti Straw’n eroon ulkoministerin asemasta hänen vastustettuaan hyökkäystä Iraniin.

## Lähteet

## Aiheesta muualla
Gianni Romme

**Gianni Romme** (s. 12. helmikuuta 1973 Lage Zwaluwe, Alankomaat) on alankomaalainen pikaluistelija ja olympiavoittaja.

Romme on erityisesti keskittynyt pitkille luistelumatkoille, joilla hän onkin saavuttanut mittavaa menestystä. Naganon olympialaisissa 1998 Romme voitti kultaa sekä 5&nbsp;000 että 10&nbsp;000 metrillä. Neljä vuotta myöhemmin Salt Lake Cityn olympialaisissa hän saavutti 10&nbsp;000 metrillä hopeaa maanmiehensä Jochem Uytdehaagen takana.

Yleisluistelun maailmanmestaruuden Romme on voittanut kahdesti, 2000 ja 2003. Matkakohtaisissa MM-kisoissa hän on voittanut 5&nbsp;000 metriä kolmesti ja 10&nbsp;000 metriä neljästi. Lisäksi hänellä on hopeaa 5&nbsp;000 ja 10&nbsp;000 metriltä sekä kolme pronssia 5&nbsp;000 metriltä. EM-kilpailuissa hän voitti kultaa vuonna 2003.

Romme lopetti uransa kauteen 2006–2007. Sen jälkeen hän valmensi muun muassa Anni Friesinger-Postmaa.

## Lähteet
* SpeedSkatingNews: Gianni Romme 

### Viitteet

## Aiheesta muualla

*
Steve Zahn

**Steven James Zahn** (s. 13. marraskuuta 1967) on yhdysvaltalainen näyttelijä, joka on esiintynyt yli 30 elokuvassa. Zahn on kotoisin Marshallista, Minnesotasta. 

Päätettyään Harvardin yliopiston, hänen ensimmäinen roolinsa oli *[[Biloxi Blues]]* -elokuvassa. Zahn on näytellyt yhtä pääosista muun muassa elokuvassa *[[Sahara (vuoden 2005 elokuva)|Sahara]]* vuodelta 2005.

Monien elokuvaroolien lisäksi Zahn on esiintynyt myös televisiosarjoissa, kuten *[[Monk (televisiosarja)|Monkissa]]*.

## Yksityiselämä
Zahn harrastaa perhokalastusta ja hän omistaa maatilan läntisestä New Jerseystä. Hän on naimisissa Robyn Petermanin kanssa ja heillä on vuonna 2000 syntynyt poika. Vuonna 2004 perhe muutti New Jerseystä pienelle hevostilalle lähelle Kentuckyn Lexingtonia, josta Zahnin vaimo on kotoisin.

## Filmografia

### Televisiosarjat

## Aiheesta muualla
*
Inhuman Rampage

**Inhuman Rampage** on DragonForce-yhtyeen kolmas pitkäsoitto, joka julkaistiin vuonna 2006. Albumia oli tammikuun 2007 alkuun mennessä myyty yli 100&nbsp;000 kappaletta. Se ylsi sijalle 103 Yhdysvaltain viikoittaista levymyyntiä kartoittavalla Billboard 200 -listalla. __NOTOC__

## Kappaleet
# 
# 
# 
# 
# 
# 
# 
# 

### Japanin-version bonusraita




## DVD-uudelleenjulkaisun bonuskappaleet
# "Through the Fire and Flames", musiikkivideo 
# "Operation Ground and Pound", musiikkivideo
# "My Spirit Will Go On", esitys Metal Hammer Awards -tilaisuudesta
# Behind-The-Scenes Rockumentary

## Jäsenet
* ZP Theart – laulu
* Sam Totman – kitarat
* Herman Li – kitarat
* Adrian Lambert – basso
* Vadim Pružanov – koskettimet
* Dave Mackintosh – rummut

### Tuotanto
* Karl Groom – äänittäjä, miksaaja
* Sam Totman – miksaaja
* Herman Li – äänittäjä, miksaaja, kannen kuva
* Vadim Pružanov – miksaaja
* Eberhard Köhler – masteroija (Powerplay Mastering, Berliini)
* Chie Kimoto – kannen kuva
* Daniel Bérard – kannen kuva

## Arviot
* Allmusic: 
* Imperiumi: 8½/10
* Sputnikmusic: 
* Soundi: 

## Lähteet
* dragonforce.com

### Viitteet

## Aiheesta muualla
* 
*
Daejeon

**Daejeon** (, hanja ) on maakuntajaon ulkopuolinen metropolikaupunki Etelä-Korean keskiosassa. Se sijaitsee sisämaassa pääkaupunki Soulin eteläpuolella ja rajautuu lännessä Etelä-Chungcheongin sekä idässä Pohjois-Chungcheongin maakuntaan. Se toimii Etelä-Chungcheongin hallintokeskuksena. Daejeon on maan viidenneksi suurin kaupunki: siellä on 1&nbsp;445&nbsp;640 asukasta (vuonna 2010) ja sen pinta-ala on 539,87 neliökilometriä.

Daejeonin nimi tarkoittaa kirjaimellisesti ”suuri pelto”. Japanin siirtomaakaudella Seoulin ja Busanin välinen rautatie rakennettiin kulkemaan Daejeonin kautta, ja kaupungista tuli tärkeä risteyskohta. Kaupunki kehittyi voimakkaasti myös sen jälkeen, kun siitä tehtiin Etelä-Chungcheongin pääkaupunki vuonna 1931. Kaupunki tuhoutui täysin Korean sodassa. Vuodesta 1973 lähtien kaupunkiin alettiin rakentaa Daedeok Science Town -aluetta, joka on nykyään merkittävä tieteen ja teknologian keskus ja jossa sijaitsevat muun muassa KAIST-instituutti, Korean avaruustutkimuskeskus (KARI) ja Korean ydinteknologinen tutkimuslaitos (KAERI). Daejeonissa järjestettiin maailmannäyttely vuonna 1993 (Expo ’93), ja metropolikaupunki siitä tehtiin vuonna 1995.

## Maantiede ja ilmasto

## Ystävyyskaupungit
Daejeonilla on kymmenen ystävyyskaupunkia ympäri maailmaa:

*  Ōda, Japani (1987)
*  Seattle, Yhdysvallat (1989)
*  Budapest, Unkari (1994)
*  Nanjing, Kiina (1994)
*  Calgary, Kanada (1996)
*  Guadalajara, Meksiko (1997)
*  Uppsala, Ruotsi (1999)
*  Novosibirsk, Venäjä (2001)
*  Brisbane, Australia (2002)
*  Bình Dương, Vietnam (2005)
*  Sapporo, Japani (2010)

## Lähteet

## Aiheesta muualla

* Kaupungin internetsivut
Stadiaali

**Stadiaali** on jääkautta lyhyempi kylmä jakso ilmastohistoriassa.

Jääkauden aikana ilmasto muuttui toisinaan suhteellisen nopeasti stadiaalista lämpimämpään interstadiaaliin ja takaisin.

## Lähteet
Dryas

**Dryas** tarkoittaa seuraavia asioita:

* lapinvuokot (*Dryas*), ruusukasveihin kuuluva suku
* nuorempi dryas, jääkauden jälkeinen aikakausi 12 900–11 500 vuotta sitten.
* Dryas, Traakian kuninkaan Lykurgoksen isä.
Bell OH-58 Kiowa

**Bell OH-58 Kiowa** on yhdysvaltalainen Bell Helicopter Textron -yhtiön valmistama tiedusteluhelikopteri, joka perustuu Bell 206 -kopteriin.

**OH-58D Kiowa Warrior** on helikopterin aseistettu malli, joka on käytössä Yhdysvaltain armeijalla. Se voidaan aseistaa vaihtoehtoisesti:

* FIM-92 Stinger -ohjuksilla
* AGM-114 Hellfire -ohjuksilla
* Hydra 70 -raketeilla
* .50 (12.7&nbsp;mm) -kaliiperisella konekiväärillä

## Tekniset tiedot

## Lähteet

## Aiheesta muualla

*OH-58 Kiowa 
*FAS 
*Global Security
Rush Hour – Rankka pari

**Rush Hour – Rankka pari** () on Brett Ratnerin ohjaama elokuva vuodelta 1998. Sen jatko-osa, *[[Rush Hour 2]]* valmistui vuonna 2001 ja *[[Rush Hour 3]]* valmistui vuonna 2007. Kaikissa elokuvissa näyttelevät Jackie Chan ja Chris Tucker. Neljäs osa on tekeillä.

## Juoni

Rikospoliisi Lee lähetetään Hongkongista Yhdysvaltoihin tutkimaan kiinalaisen konsuli Hanin tyttären kaappausta. FBI ei kuitenkaan halua ulkopuolisia tutkimaan rikosta, joten he käskevät rääväsuisen LAPD:n etsivän, James Carterin, pitää Leen poissa kuvioista. Lee ja Carter päättävät kuitenkin tutkia asiaa yhdessä. 

## Näyttelijät

## Aiheesta muualla
* 
*